Narodna skupština
20030410

Međutim, pitanje je da li mi kao zemlja koja teži iznalaženju boljih rešenja treba da primenjujemo ona rešenja koja su restriktivnija ili koja unižavaju stepen nezavisnosti sudstva ili položaj samog tužilaštva, ali o tome ćemo malo više pričati kada na dnevnom redu budu amandmani na Zakon o javnom tužilaštvu. Za sada, suština našeg amandmana je da se predloženi član 5. briše. Tačnije, da ostanu rešenja koja su predviđena u važećem zakonskom tekstu Zakona o Visokom savetu pravosuđa, koja se odnose (u članu 11. i 12. i naslovima 11. i12.) na uži i prošireni sastav, kao što sam u obrazloženju rekao. Zahvaljujem.